山北東林詩
作者：修睦
朝代：唐

paragraphs: 二林乘興往，幾日見歸程。
有翼便歸程。
有翼便飛去，何勞更此生。
川長雲迤邐，溪靜月分明。
果熟僧相待，庭閑鶴自行。
搘頤檉櫛穩，遠夢石牀平。
是院水皆到，無窗書不盈。
登樓雙眼飽，倚檜片心清。
夜永蓮花漏，殿高神運名。
參空寒嶠色，壓雨古松聲。
早晚攜瓶入，孤吟猨鳥情。
（見《永樂大典》卷八七八二引《九江府志》。
二詩皆據《古籍整理出版情況簡報》一五六期張忱石先生《〈永樂大典〉續印本印象記》轉錄。
）。